JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
USA avaldas sajandi tehingu majanduspoole
Pinged Pärsia lahel üha süvenevad
Järgmisteks parlamendivalimisteks otsitakse uusi asetusi
USA presidendi Lähis-Ida erinõunik Jared Kushner
avaldas teisipäeval, 25.juunil
Bahraini pealinnas Manamas toimuva Lähis-Ida tippkohtumise põhiteemad
juba mõni päev enne kohtumise algust.
Selle järgi on "Rahu ja jõukuse" nimeline plaan kolmeosaline
ja käsitleb kogu Lähis-Ida regiooni stabiliseerimist,
alates Iisraeli-Palestiina tülist.
Selle majanduskasu ulatuks 50 mlrd dollarini ja jaotuks 10 aastale.
Palestiinlased saaksid sealt üle poole
ja ülejäänu jaguneks Jordaania ja Egiptuse vahel.
Plaan hõlmab ca 180 erinevat majandusprojekti,
millest üheks oleks suletud liiklusühenduse loomine
Läänekalda ja Gaza vahele.
Nende tulemusel loodaks mõlemale alale kokku ca miljon uut töökohta.
Nagu eelmises saates rääkisime,
hülgas Abbasi valitsus selle sajandi tehingu
juba kuid enne selle sisu avaldamist.
Saudi ametnike väitel
on Abbasi valitsus olnud plaani hüljates vastutustundetu,
sest see peaks lõpuks tooma iseseisva Palestiina riigi
ja tohutult jõukust kogu Lähis-Itta, mitte ainult palestiinlastele.
Anonüümseks jääda soovinud kõrge Saudi diplomaadi sõnul
soojendaks Trumpi plaan ka Iisraeli ja araabiamaade suhteid.
"See verine konflikt on kestnud juba liiga kaua.
USA, Saudi Araabia ja Pärsia lahe araabiamaad Egiptus ja Jordaania
on leidnud, et ajad, mil sõditakse Iisraeli vastu, on nüüd möödas.
Sellest Trumpi plaanist saab kasu kogu araabiamaailm.
See plaan toob nii palju kasu palestiinlastele,
et selle müümine Iisraelile ja peaminister Netanyahule
on ehk raskem kui Abbasile."
Nii rääkis diplomaat nädala eest Globes-meediale.
Kas oli põhjuseks Saudi Araabia diplomaadi õhutus
või meelitas Abbasi suur rahahulk,
kuid Jerusalem Posti pühapäeval, 23. juunil avaldatud intervjuus
teatas Abbas üllatuslikult:
"Oleme valmis kõnelustelauda naasma."
Samas kontekstis tõdes Abbas siiski, et ta ei näe võimalust
poliitiliseks lahenduseks president Trumpiga.
"Palestiina rahvas vajab muidugi majanduse paranemist,
kuid eelkõige poliitilist lahendust."
Kuigi Abbas seda otse ei öelnud,
kuid poliitilise lahendusega mõtles ta Jeruusalemma küsimust
ja Palestiina riiki 1967. a eelsetes piirides.
Abbas kordas siiski varemöeldut,
et ta ei usalda USAd vahendajana,
vaid tahab kaasata Euroopa Liitu, Venemaad, Hiinat,
ÜROd, Suurbritanniat ja Saksamaad.
"Me ei taha sattuda Jared Kushneri, Jason Greenblatti
ja David Friedmani orjadeks ja sulasteks.
Tahame kaasata võimalikult suurt taustameeskonda,"
ütles palestiinlaste juht Abbas.
Kuidas asjad Bahraini kohtumisel arenesid,
sellest täpsemalt tulevastes suveuudistes.
Nädala eest olime Pärsia lahel avatud sõja veerel.
Iraan tulistas Omaani lahel alla USA Global Hawk tüüpi luuredrooni,
mis olevat väidetavalt Iraani õhuruumi rikkunud.
USA saatis liikvele löögirühmad,
kes pidid ründama kolme objekti Iraani territooriumil.
Kui missiooni alustamiseni oli jäänud 10 minutit,
andis president Trump katkestuskäsu.
President ütles põhjuseks, et neis rünnakuis,
mis olid ette planeeritud juba kaua enne mainitud intsidenti,
oleks hukkunud vähemalt 150 Iraani sõjaväelast ja tsiviilelanikku.
"See oleks olnud ebakohane inimohvrite arv
ja ma ei pidanud seda sobivaks ühe drooni kaotamise pärast,"
mainis president Trump selgituses.
USA tegi siiski koheselt küberrünnaku Iraani raketitõrjesüsteemidele,
mis halvas õhukaitse radarisüsteemid
vahetult enne plaanitud suuremaid rünnakuid.
Iraan aga on kiidelnud sündmusega nii enda kui rahvusvahelises meedias,
väites, et USA kardab nüüd Iraani ega julge selle armeega kohtuda.
President Trump on siiski maininud, et sõda pole välistatud,
kuid enne selleni jõudmist
tahaks ta läbirääkimisi Iraani juhtkonnaga.
Iraani ajatollad pole sellega nõustunud,
nii et relvastatud konflikti oht on endiselt olemas.
USA kehtestas Iraanile ka uusi sanktsioone.
Kuigi järgmiste parlamendivalimisteni on veel kaks ja pool kuud,
on võitlus paremate positsioonide üle üha tihedam
ja pidevalt otsitakse uusi asetusi.
Traditsioonilise paremtiiva ja tsentristliku vasaktiiva kõrval
loovad oma blokki ka ortodoksid ja otsivad oma ridadesse uusi liikmeid
kandidaatide seast, kes viimasel korral valimiskünnist ei ületanud.
Sihiks on kaasata muuhulgas Moshe Feiglin Zehuti parteist
ja endine justiitsminister Ayelet Shaked,
kellele on tulevastel valimistel kõrgeid kohti lubatud.
Nad ühinevad Likudi juhitud paremblokiga,
kuid tahavad takistada sellega
Liebermani Israel Beiteinu partei kaalukeelepositsiooni
tulevastel koalitsioonikõnelustel.
Just Liebermani põikpäise hoiaku tõttu Iisraelis uued valimised toimuvadki.
Jätkame valimiste teemaga.
Ka Avigdor Lieberman moodustab mainitute kõrval uusi kooslusi.
Ta on teatanud, et taotleb rahvusliku ühtsuse enamusvalitsust,
kus osaleksid lisaks tema parteile nii Likud kui tsentristlik-vasakblokk.
Liebermani sõnul saab vaid nii vältida religioosse valitsuse moodustamist,
sest tema ortodokse valitsusse ei taha.
Ta tõi põhjenduseks sellegi,
et Iisrael ei saaks tulevastes väljakutsetes hakkama valitsusega,
kus oleks parlamendis vaid 1-2-kohaline enamus.
Seepärast on tingimata vaja võimalikult laiapõhjalist valitsust,
mis ei sünni ilma nn kindralite blokita.
Ka Iisraeli peaminister kommenteeris
USA presidendi sajandi tehingu majandusosa
ja tõdes, et see tooks regioonile paremaid eeldusi rahu suhtes
kui praegune olukord.
Iisrael ei saa siiski tingida oma julgeoleku suhtes,
ütles Netanyahu. "Me ei või osaleda lepingus,
kus näiteks Jordani jõe org ja Jordaania piir
poleks täiesti meie kontrolli all."
"Oleme elanud aastakümneid araabia terrorismiga,
millest enamik lähtub just Jordaania palestiinlaste aladelt.
Muutust praeguses piirivalvekorras me ei aktsepteeri.
Iisraelile on need julgeolekufaktorid alati kõige tähtsamad,"
tõdes peaminister Netanyahu.
Need olid käesoleva poolaasta viimased uudised.
Ära lahku siiski kanalilt,
sest järgmisel laupäeval alustan samal ajal 4-osalist sarja,
kus käsitlen apostleid,
kes veetsid rohkem kui kolm aastat Jeesuse seltsis.
Kuidas jätkus nende elu pärast seda; kus nad evangeliseerisid;
mida nad korda saatsid ja lõpuks, kus ja kuidas nende maine elu lõppes.
Infoks veel nii palju, head vaatajad, et saateile järgneb lühike ülevaade
eelnenud nädala tähtsamatest Lähis-Ida uudistest.
Palvetage rahu Jeruusalemmale, Iisraelile ja kogu Lähis-Idale!
Kohtume taas nädala pärast!
Toimetus soovib kõigile vaatajaile kaunist suve!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee